KINNITATUD

RMK riigihangete osakonna

juhataja käskkirjaga nr 1-47.2840/

## Hanke nimetus ja viitenumber

* 1. Hanke nimetus: Mäeküla, Helme, Vanaveski ja Ruila veeobjektide ehitustööde omanikujärelevalve
  2. Viitenumber: 264423
  3. Klassifikatsioon: 71520000-9 Ehitusjärelevalveteenused
  4. Hankemenetluse liik: lihthange
  5. Rahastaja fond: Ühtekuuluvusfond, meede: 2014-2020.8.1 Kaitsealuste liikide ja elupaikade säilitamine ning taastamine
  6. Projekt nimetus: „Vooluveekogude tervendamine“
  7. Projekti number: 2014-2020.8.01.20-0274

## Hanke läbiviija

RMK riigihangete osakond

1. ***Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hanked viiakse läbi riigihangete keskkonnas (edaspidi eRHR). Hangetes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### 3.2. pakkumuste esitamine

Pakkumused tuleb esitada elektrooniliselt eRHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHR-i keskkonnas toodud aja saabumise järel.

## Hangete tehnilised kirjeldused, nõuded tööde teostamiseks

* 1. Tellitakse ehitustöödele omanikujärelevalve teenused neljale objektile ja seega on jaotatud neljaks osaks:
     1. hankeosa 1 - Mäeküla paisu tehiskärestiku rekonstrueerimise omanikujärelevalve
     2. hankeosa 2 - Helme paisu likvideerimise omanikujärelevalve
     3. hankeosa 3 - Ruila paisu asendamine tehiskärestikuga omanikujärelevalve
     4. hankeosa 4 - Vanaveski paisu osaline likvideerimine ja loodusliku jõesängi taastamise omanikujärelevalve
  2. Pakkuja võib teha pakkumuse nii ühele, mitmele või kõigile hanke osadele. Hankija võib sõlmida lepingud hankeosade kaupa eraldi või koos. Hankija soovib lepingu (d) sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.
  3. Tööobjektide asukohad
     1. **Mäeküla paisu tehiskärestiku rekonstrueerimine“** tööobjekt asub Peeda jõel Tartu maakonnas Kambja vallas Mäeküla külas. Tööde kirjeldus ja mahud on ära toodud Inseneribüroo Urmas Nugin OÜ poolt koostatud „Mäeküla paisu tehiskärestiku rekonstrueerimise projekt“ (Töö nr 2022047).
     2. **„Helme paisu likvideerimine“** tööobjekt asub Helme jõel Valga maakonnas Tõrva vallas Helme alevikus Valgamaa Kutseõppekeskuse katastriüksusel (kat. tunnus 20303:001:0001). Tööde kirjeldus ja mahud on ära toodud Kobras OÜ poolt koostatud „Helme paisu likvideerimise projekt“ (Töö nr 2022-198).
     3. **„Ruila paisu asendamine tehiskärestikuga“** tööobjekt asub Vasalemma jõel, Harju maakonnas, Saue vallas, Ruila külas Ruila paisjärve (29701:005:0057) ja Järveääre (72601:001:0410) kinnistutel. Tuletõrjevee mahuti on kavandatud Ruila kooli (29701:001:0592) kinnistule ja ehitis on kavandatud mälestise (Ruila mõisa park 27847) alale. Tööde kirjeldus ja mahud on ära toodud Inseneribüroo Urmas Nugin OÜ poolt koostatud „Ruila paisu asendamine tehiskärestikuga tööprojekt“ (Töö nr 2022045).
     4. **„Vanaveski paisu osaline likvideerimine ja loodusliku jõesängi taastamine“ tööobjekt asub** Vasalemma jõel, Harju maakonnas, Lääne-Harju vallas, Põllkülas Vanaveski katastriüksusel (kat. tunnus 9501:009:0298) ja Vanaveski kinnistul (56202:001:0502) Langa külas. Tööde kirjeldused ja mahud on ära toodud projekteerimisbüroo Maa ja Vesi AS poolt koostatud „Vanaveski paisu osalise likvideerimise ja loodusliku jõesängi taastamise projekt“ (Töö nr 221438).
  4. Omanikujärelevalve tegemisel on nõutav füüsiline kohalolek ehitusplatsidel tööprotsessi (kontrollmõõdistused enne tööde alustamist, mahamärkimised, tööde teostamine, teostusmõõdistused jms) kontrollimise eesmärgil. Omanikujärelevalve tegija peab tööde teostajatega samaväärse põhjalikkusega ennast kurssi viima rajatavate ehitiste eripära ja nende rajamiseks koostatud uurimis-projekteerimistööde materjalidega. Järelevalve teostaja protokollib kõik töökoosolekud ja esitab protokolli enne allkirjastamist Tellijale ja Ehitajale ülevaatamiseks. Kõik tööde käigus vajalikuks osutuvad projektimuudatused peavad kajastuma protokollis koos selgituste ja põhjendustega. Pärast ehitustööde lõppu hiljemalt kahe nädala jooksul tuleb esitada ehitustööde päevikud, täitedokumentatsioon, lõpparuanne ja muud nõutavad dokumendid.
  5. OJV teenuse osutamisel **EI OLE** hankelepingu täitmisel nõutav OJV teenuse osutaja igapäevane ehitusobjektidel kohalolek ehitustööde teostamise ajal. Nõutav kohaloleku sagedus on esitatud hankedokumendi tabelis p. 4.9.
  6. Pakkumuses tuleb arvestada nende tööde teostamisega, mis ei ole hankedokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Päästeamet, Elektrikontrollikeskus, tervisekaitsetalitus, Tööinspektsioon, Keskkonnainspektsioon, Muinsuskaitseamet jne). Pakkuja peab arvestama, et eelnimetatud ametkonnad võivad tööde käigus või tööde vastuvõtmisel esitada täiendavaid nõudeid.
  7. Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus. Juhul kui hankedokumentides või lisades on esitatud konkreetsed tööde mahud tuleb lugeda neid informatiivseteks ning pakkumuses tuleb arvestada tegelike vajalike tööde mahtudega.
  8. Mitmeti tõlgendatavate lahenduste/formuleeringute/tööde suhtes, kui nende kohta ei ole esitatud hankemenetluse ajal täpsustavaid küsimusi, loetakse hankelepingu täitmise ajal prioriteetseks hankija tõlgendus.
  9. Tööde loetelud ja tehnilised kirjeldused:

|  |  |  |  |  |
| --- | --- | --- | --- | --- |
| **Hankeosa** | **Hankeosa 1 - Mäeküla paisu tehiskärestiku rekonstrueerimise omanikujärele-valve** | **Hankeosa 2 - Helme paisu likvideerimise omanikujärele-valve** | **Hankeosa 3 - Ruila paisu asendamine tehiskärestikuga omanikujärele-valve** | **Hankeosa 4 - Vanaveski paisu osaline likvideerimine ja loodusliku jõesängi taastamise omanikujärele-valve** |
| Töövõtu-lepingust tulenev ehitusperiood/orienteeruv ehitusaeg | 01.06.2023-15.09.2023 | 01.06.2023-31.10.2023 | 01.06.2023 – 15.09.2023 | 01.06.2023-15.09.2023 |
| Orienteeruv OJV teenuse osutamise aeg | 4 kuud või  vastavalt  tegelikule ehitustööde kestvusele | 6 kuud või  vastavalt  tegelikule ehitustööde kestvusele | 4 kuud või  vastavalt  tegelikule ehitustööde kestvusele | 5 kuud või  vastavalt  tegelikule ehitustööde kestvusele |
| OJV objektil viibimise kohustus alates tööde teostamisest | vähemalt 2  (kahel)  päeval nädalas | vähemalt 2  (kahel)  päeval nädalas | vähemalt 2  (kahel)  päeval nädalas | vähemalt 2  (kahel)  päeval nädalas |
| Projekt | Inseneribüroo Urmas Nugin OÜ poolt koostatud „Mäeküla paisu tehiskärestiku rekonstrueerimise projekt“ (Töö nr 2022047). | Kobras OÜ poolt koostatud „Helme paisu likvideerimise projekt“ (Töö nr 2022-198). | Inseneribüroo Urmas Nugin OÜ poolt koostatud „Ruila paisu asendamine tehiskärestikuga tööprojekt“ (Töö nr 2022045). | Projekteerimisbüroo Maa ja Vesi AS poolt koostatud „Vanaveski paisu osalise likvideerimise ja loodusliku jõesängi taastamise projekt“ (Töö nr 221438). |

4.10 Ehitushangete dokumentatsioonidega saab tutvuda ja dokumente alla laadida alljärgnevalt:

4.10.1 hankeosa 1 - Mäeküla paisu tehiskärestiku rekonstrueerimine (RH viitenumber 262774)

<https://riigihanked.riik.ee/rhr-web/#/procurement/5739740/general-info>

4.10.2. hankeosa 2 - Helme paisu likvideerimine (RH viitenumber 259630)

<https://riigihanked.riik.ee/rhr-web/#/procurement/5453440/general-info>

4.10.3. hankeosa 3 - Ruila paisu asendamine tehiskärestikuga (RH viitenumber 236306)

<https://riigihanked.riik.ee/rhr-web/#/procurement/5788240/general-info>

4.10.4. hankeosa 4 - Vanaveski paisu osaline likvideerimine ja loodusliku jõesängi taastamine (RH viitenumber 263999)

<https://riigihanked.riik.ee/rhr-web/#/procurement/5849500/general-info>

* 1. Pakkumuse maksumus peab sisaldama kõiki omanikujärelevalve toiminguid, mis tulenevad seadustest, määrustest, standarditest ja antud hankele lisatud järelevalve käsunduslepingust. Pakutud maksumus koosneb kuutasust OJV teenuse tegeliku osutamise iga kalendrikuu eest ja ühekordsest tasust ehitustööde (sh vaegtööde) lõpliku vastuvõtmise, täitedokumentatsiooni kontrolli ja lõpparuande koostamise eest.
  2. Juhul, kui ehitustööd pikenevad OJV teenuse osutajast sõltumata, jätkab käsundisaaja teenuse osutamist ning käsundiandja maksab selle eest tasu samadel alustel.
  3. Majandustegevuse raames ei või omanikujärelevalve tegija olla sama ehitise ehitaja ega olla seotud isikutega, kelle tegevuse üle ta järelevalvet teeb.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi iga pakutava hankeosa kohta., kuhu märgib omanikujärelevalve teenuse tegeliku osutamise tasu ühe (1) kalendrikuu eest ning ühekordse tasu ehitustööde (sh vaegtööde) lõpliku vastuvõtmise, täitedokumentatsiooni kontrolli ja lõpparuande koostamise eest.
  2. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal". Hankija tunnistab edukaks madalaima maksumusega (suurima punktisummaga) pakkumuse igas hankeosas eraldi
  3. Hankija tunnistab edukaks pakkumuste hindamise kriteeriumide kohaselt majanduslikult soodsaimad pakkumused. Hankija arvestab majanduslikult soodsaimate pakkumuste väljaselgitamisel ainult pakkumuste maksumust ja tunnistab edukaks kõige madalamate maksumustega (suurima punktisummadega) pakkumused igas hankeosas eraldi.
  4. Kui võrdselt odavamate maksumustega (suurimate punktisummadega) pakkumused on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  5. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

## Hankija sätestatud tingimused hankelepingu sõlmimisel

* 1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping (ud). Hankija võib sõlmida lepingud hankeosade kaupa eraldi või koos. Hankelepingu projekt on toodud hankedokumentide lisades.
  2. Hankelepingud sõlmitakse mõistlikul esimesel võimalusel peale hankemenetluses lepingute sõlmimise võimaluste tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.
  3. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.
  4. Edukaks tunnistatud pakkumuste tagasivõtmise korral on hankijal õigus kohaldada RHS § 119.

## 7. Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, s.h. osade kaupa, kui:

7.1. kõigi vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;

7.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

7.3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 8. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

8.1. Lisa 1 - Hankelepingu vorm

8.2. Lisa 2 - Pakkumuses kasutatavad vormid